FOTÓPÁLYÁZAT

A Békés Megyei Kereskedelmi és Iparkamara fotópályázatot hirdet

**„ MESTERSÉGEM CÍMERE…”** címmel

Békés megyei középiskolás diákok részére

A pályázat témája: valamely Békés megyében tanulható, OKJ-s számmal ellátott szakma bemutatása, mesterek ábrázolása munka közben

A nevezés feltételei:

Maximum 5 db., A/4-es méretű, színes vagy fekete-fehér, vegyszeres fotóeljárással előhívott, hajtás-és törésmentes , papíralapú alkotásokat várunk. Önálló képpel vagy sorozattal is lehet pályázni. Négy képből álló sorozat egy pályamunkának számít. A képeket digitális adathordozón is mellékelni kérjük a pályázat beadásával azonos időben. A kép hátulján olvasható, nyomtatott betűkkel a következő információkat kérjük feltüntetni:

* a pályázó neve, életkora, osztálya
* a pályázó iskolájának neve és címe
* a bemutatott szakma megnevezése

A pályamunkák beadása csak a mellékelt, és kitöltött nyilatkozattal adhatók be!

Díjazás:

1. helyezett: 30.000.- ft. értékű Csaba Center vásárlási utalvány
2. helyezett: 20.000.- ft. értékű Csaba Center vásárlási utalvány
3. helyezett: 10.000.- ft. értékű Csaba Center vásárlási utalvány

A pályamunkák beadási határideje: 2014. szeptember 30. (kedd) 16.00 óra

Az alkotásokat a következő címre kérjük személyesen, vagy postai úton eljuttatni:

Békés Megyei Kereskedelmi és Iparkamara, 5600 Békéscsaba, Penza ltp. 5.

A borítékra kérjük ráírni: „MESTERSÉGEM CÍMERE”

A pályázati kiírás egyéb részletei a Békés Megyei Kereskedelmi és Iparkamara honlapján olvashatók ([www.bmkik.hu](http://www.bmkik.hu)). Érdeklődésüket várja Novodomszki Orsolya pályaorientációs tanácsadó a következő elérhetőségeken: orsolya.novodomszki@bmkik.hu; 30/399-32-01, 66/324-976

A beérkező pályaműveket szakmai zsűri értékeli. Az alkotások a díjkiosztó ünnepséget követően kiállításra kerülnek a Csaba Center Bevásárló- és Szórakoztatóközpontban.

A papíralapú pályaműveket a Békés Megyei Kereskedelmi és Iparkamara személyes megkeresésre visszaszolgáltatja 2014. november 03-07. között Békéscsabán, a Penza ltp. 5. szám alatti épületében.

A pályázattal kapcsolatos bárminemű változtatás jogát a pályázat kiírója fenntartja.

Békés megyében tanulható OKJ-s szakma: Ápoló, Asztalos, Autóelektronikai műszerész, Autószerelő, Bútorasztalos, Cukrász, Divat- és stílustervező, Eladó, Elektromos gép- és készülékszerelő, Elektronikai műszerész,, Élelmiszer- és vegyiáru-eladó, Épület- és építménybádogos, Épület- és szerkezetlakatos, Festő, mázoló és tapétázó, Fodrász, Fogtechnikus, Fotográfus és fotótermék-kereskedő, Gépi forgácsoló, Géplakatos, Csecsemő és gyermekápoló, Kozmetikus, Hegesztő, Húsipari termékgyártó, Hűtő- és légtechnikai rendszerszerelő, Ipari gépész, Járműfényező, Karosszérialakatos, Kereskedő, Kőműves, Központifűtés- és gázhálózat-rendszerszerelő, Műszakicikk eladó, Női szabó, Pék-cukrász, Pincér, Ruházati eladó, Szakács, Számítógép-szerelő, -karbantartó, Színháztechnikus, szcenikus, Vendéglátásszervező-vendéglős, Vendéglátó eladó, Villanyszerelő, Mezőgazdasági gépész stb.